cyanic-selkie/wikianc huggingface dataset:
My Little Pony: Ystävyyden taikaa
Viides kausi
Viidennen kauden alussa Twilight ja hänen ystävänsä istuvat valtaistuimilleen. Istuinten keskellä oleva kartta (engl. The Cutie Mark Map) antaa poneille erilaisia tehtäviä osoittamalla, missä päin Equestriaa on ystävyysongelma. Ensimmäinen tehtävä koskee jokaista, ja ponit lähtevät yhdessä Our Town -nimiseen kaupunkiin. Ponien tehtävä on kukistaa ilkeä Starlight Glimmer, jonka mielestä söpöysmerkit turmelevat ponien olemuksen.
Tulipää
Vastaanotto
Tulipää voitti neljä Jussi-palkintoa: parhaasta naispääosasta, kuvauksesta, ohjauksesta ja työryhmästä. Elokuva oli myös Kultainen palmu -ehdokkaana Cannesin elokuvajuhlilla vuonna 1981.
Lovecraftian Dark
Albumi on jaettu kolmeen lukuu, Throes Matrix (1-7), Themes of Stifled Screams (8-11) ja The Story of Rose Haven (12-14). Kolmas osa on yhtyeen ennen julkaisematon demo vuodelta 2001.
My Little Pony: Ystävyyden taikaa
Viides kausi
Lopulta Starlight pakenee kaupungistaan, nyt kun hänen kauhean salaisuutensa on paljastunut, että hän on valehdellut kaupunkilaisille uskomaan, jotta he olisivat onnellisempia ilman söpöysmerkkejä, jos he kaikki olisivat samanlaisia ja kaupunkilaiset saavat söpöysmerkkinsä takaisin.
Iso Salmijärvi (Ylöjärvi)
Iso Salmijärvi tai myös Iso-Salmijärvi on Pirkanmaalla Ylöjärvellä Poikeluksen kylän lähellä sijaitseva järvi, joka kuuluu Kokemäenjoen vesistöön.
My Little Pony: Ystävyyden taikaa
Viides kausi
Kauden lopussa Starlight kuitenkin palaa mukanaan Starswirl parrakkaan loitsu, jonka avulla hän uskoo voivansa muuttaa Equestrian tulevaisuutta, mutta hän näkee jokin menevän pieleen tekojensa seurauksista että hänen muuttamansa vaihtoisten tulevaisuuden voi johtaa tuhoa ja väärää tulevaisuutta, jonka hän luulee muuttaneensa hänen tulevaisuudeksi.
Tulipää
Vastaanotto
Helsingin Sanomien Helena Ylänen kehui Tulipäätä suomalaisen taide-elokuvan uudeksi mittatikuksi, hienoksi työksi johon muita vastedes verrataan. Hän kuitenkin sanoi Tulipään olevan rajattu niin, että Lassilasta muodostuu hiljaisesti käyttäytyvä ilman huumorintajua ja monia muita todellisen esikuvansa ominaisuuksia. Hän toivoi että monessa asiassa onnistunut elokuva olisi antanut Lassilasta särmikkäämmän kuvan. Muiden lehtien ammattikriitikot antoivat myös ristiriitaisia arvioita: Tulipäätä pidettiin visuaalisesti komeana ja aineksiltaan runsaana, mutta monessa kohdin toivottoman hitaana ja dialogiltaan kirjallisena. Helsingin Sanomien pakinoitsija Mirja Kuisma kirjoitti lehden lauantaisivujen ”Vastahankaan”-palstalla kuukausia ensi-illan jälkeen ärsyyntyneensä elokuvan valtavasta markkinoinnista ja julkisuudesta suhteessa sen sisältöön. Hänestä elokuva on kaunis mutta ikävä mastodontti ilman sisältöä.
My Little Pony: Ystävyyden taikaa
Viides kausi
Starlight ja Twilight palaavat takaisin nykyhetkeen ja Starlight ystävystyy pääkuusikon kanssa myös muiden ponien kanssa. Starlightista tulee ensimmäinen Twilightin Ystävyyden Prinsessan oppilas jonka saa uuden ja paremman elämän onnellisesti, kun hänet hyväksytään pääkuusikon uudeksi ystäväkseen ja jäämään asumaan Ponyvilleen jotka he opettavat ja auttavat häntä löytämään ja olemaan todellisen ystävyydessä. Hänen sydämensä avautuu myös silmiensä avautuu, kun hän unohtaa kaiken tekojensa menneisyydestä, korvaa kaiken virheensä ja pyytää heiltä anteeksi sekä Our Town kaupunkilaisilta anteeksi kaikista teoistaan ja valheistaan. Hänestä tulee hyvis.
Kéntros
Kéntros eli Kédros (Κέδρος) on vuori Kreetan saarella Kreikassa. Sen korkeus on 1 777 metriä.
Iso Salmijärvi (Ylöjärvi)
Maantietoa
Järven pinta-ala on 4,4 hehtaaria ja se on 350 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Kéntros
thumb|left|260px|Kéntros-vuori ja [[Tympákin kaupunki.]] Kéntros sijaitsee Réthymnon alueyksikössä Ída- eli Psiloreitisvuoren lounaispuolella ja Amárin laakson länsilaidalla, linnuntietä noin 25 kilometriä kaakkoon Réthymnon kaupungista. Vuori on kalkkikiveä ja muodoltaan kartiomainen. Sen ympäristö on Natura 2000 -aluetta biodiversiteettinsä vuoksi, erityisesti endeemisten kasvilajien ansiosta sekä lintujen pesimäalueena.
Iso Salmijärvi (Ylöjärvi)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Jakaman–Kuusjärven alueeseen (35.341) se kuuluu. Järven vedenpinnan korkeus on 135,1 metriä mpy.
My Little Pony: Ystävyyden taikaa
Viides kausi
Kauden aikana myös esim. Rarityn unelma toteutuu pitää toista putiikkia Canterlotissa, ja söpöysmerkkiklubilaiset saavat vihdoin söpöysmerkkinsä. Myös Diamond Tiara ja Silver Spoon lopettavat heidän kiusaamisensa ja ystävystyvät Söpöysmerkkiklubin kanssa.
Kuudes kausi
Kuudennella kaudella keskitytään seuraamaan kuinka Twilight yrittää ystävyyden prinsessana opettaa Starlightia ymmärtämään ystävyyden merkitystä ja saamaan uusia ystäviä, kuten Celestia opetti Twilightia ensimmäisellä kaudella. Starlight ystävystyy Trixien kanssa, josta Twilight ei ole mielissään, sillä pelkää Trixiellä olevan huonoa vaikutusta Starlightiin, Trixie tekee hänen kanssaan sovinnon. Prinsessa Cadance ja Shining Armor saavat vauvan nimeltä Flurry Heart, joka hämmentää kaikkia synnyttyään alicornina. Flurry Heart on vähällä aiheuttaa kaaoksen Kristallivaltakunnassa, sillä hän ei osaa vielä hallita voimiaan. Starlight tapaa lapsuudenystävä Sunburst, kun he tekevät sovinnon menneisyydestä jotta heidän yhteytensä eivät enää katkea ja jotta se ei enää toistu, Sunburst pyytää anteeksi Starlightilta hänen lapsuudesta ja heistä on tullut jälleen taas ystäviä.
Kuudennen kauden lopussa Starlight, Trixie, Discord ja kiltti vaihdokas Thorax lähtevät vaihdokkaiden valtakuntaan, sillä kuningatar Chrysalis on vanginnut kaikki Equestrian tärkeät ponit (pääkuusikon, prinsessat, Shining Armorin ja Flurry Heartin, samoin myös Spiken.) Vaihdokaspesässä ponitaika ei toimi eikä Discord voi käyttää kaaostaikuuttaan Chrysalisin valtaistuin vaikutuksesta, joten Starlightin on selvittävä ryhmänsä kanssa yksin. Starlight lopulta voittaa Chrysalisin Thoraxin avulla luopumalla rakkauden ruokintatavoistaan, kun Thorax muuttuu uuden muodoksi ja värikkääksi peuran sarvet vaihdokaaksi, Starlight keksii ratkaisun, että kuinka voidaan voittaa vaihdokkaat muuttamalla pahoista hyviksi värikkäiksi olennoiksi syrjäyttämään Chrysalisin vallastaan valitaakseen Thoraxin uudeksi johtajaksi ja hän onnistuu vakuuttamaan vaihdokkaat luopumaan rakkauden ruokintatavoistaan ​​ja jakamaan sen toistensa kanssa, kun he alkavat kääntyä Chrysalisia vastaan, hänen valtaistuimensa tuhoutuu ja ponitaika toimii taas. Vaihdokkaat muuttuvat värikkäiksi vaihdokkaiksi ja hyveiksi. Vangitut pääkuusikko, Spike, prinsessat, Shining Armor ja Flurry Heart vapautuvat ja Thoraxista tulee uusi vaihdokkaiden johtaja, Chrysalis pakenee tuhoutunut vaihdokas pesästään vannovansa kostoa jonakin päivänä Starlightille ja poistuu entisestä valtakunnastaan maanpakoon menettäneensä kaiken valtaansa.
Seitsemäs kausi
Kauden aikana pääkuusikko tutustuu Equestrian sankarihahmoihin, Pilareihin, jotka joutuivat toiseen ulottuvuuteen karkottaakseen pahan Varjojen Ponin Equestriasta. He elivät tuhat vuotta sitten. Pilarit ovat:
Twilight löytää loitsun, joka palauttaa pilarit, sillä Twilight ihailee Starswirlia kovasti. He palauttavat pilarit, mutta käy ilmi, että samalla heidän mukanaan palautuu myös Varjojen Poni. Ponit pelkäävät joutuvansa uhraamaan elementtinsä saadakseen Varjojen Ponin takaisin. Starlight keksii, että taistelun voi hoitaa myös puhumalla. Käy ilmi, että Varjojen poni on oikeasti Pilareita ihaillut ja avustanut yksisarvinen Stygian, joka suuttui heille, koska pilarit luulivat häntä pahaksi eivätkä pitäneet häntä toverinaan.
Kauden aikana mm. Maud Pie muuttaa Ponyvilleen, Söpöysmerkkiklubi järjestää Söpöysmerkkileirin, Fluttershy toteuttaa unelmansa, Applejackin vanhempien tarina selviää ja Rainbow Dashin vanhemmat esiintyvät.
Starlight Glimmer on saanut ensimmäisen tehtävänsä kartalta, koska hän pystyy ainoana lopettamaan Celestian ja Lunan välisen entisaikaisen suuren riidan, jotta he kohtaavat ja kukistivat pahat puoliskonsa Nightmare Moonin ja Daybreakerin.
Kahdeksas kausi
Twilight avaa ystävyyskoulun, mutta rasistinen koulutarkastaja Neighsay ei pidä siitä, että koulussa on ponien lisäksi myös jakkeja, vaihdokkaita, hevoskotkia, aarnikotkia ja lohikäärmeitä. Jakki Yona, Lohikäärme Smolder, vaihdokas Ocellus, aarnikotka Gallus, hevoskotka Silverstream ja maaponi Sandbar ystävystyvät ja he muodostavat epävirallisen "nuoren kuusikon". Kauden lopussa Neighsay ymmärtää olevansa väärässä muiden Equestrian olennoiden suhteen ja pyytää anteeksi.
Kahdeksannen kauden tärkeitä tapahtumia on muun muassa:
Kauden lopussa pegasosvarsa Cozy Glow haluaa valtaa ja vie Tirekin kanssa taian Equestriasta. Pääkuusikko käy Tartaroksessa tapaamassa Tirekiä. Nuori kuusikko huomaa pystyvänsä käyttämään harmonian elementtien taikaa ja päihittää Cozy Glowin, joka rangaistaan rikoksestaan, hänet lähetetään Tartarokseen ja vangitaan Tirekin seuraksi.
Yhdeksäs kausi
Celestia ja Luna ilmoittavat jäävänsä eläkkeelle ja luovuttavansa valtansa Twilightille, jolloin tämä joutuu opettelemaan nopeasti tarvittavat taidot. Samaan aikaan uusi vihollinen, velho Grogar, loihtii luokseen Chrysalisin, Tirekin ja Cozy Glown sekä herättää henkiin Kuningas Sombran, joita aikoo käyttää suunnitelmansa toteuttamiseen. Sombra kuitenkin ensi töikseen pettää Grogarin ja hyökkää armeijoineen Kristallivaltakuntaan. Twilight ja hänen ystävänsä käyttävät harmonian elementtejä Sombran kukistamiseen, mutta tämä lavastaakin häviönsä päästäkseen Harmonian puun lähelle. Sombra tuhoaa puun ja elementit sen mukana, vangitsee pääkuusikon ja lähtee valloittamaan Canterlotia. Discord saa Twilightin ja pääkuusikon oivaltamaan, etteivät he tarvitse elementtejä fyysisesti, koska todellisuudessa niiden voima on heidän sisällään, ja yhdessä he voittavat Sombran lopullisesti.
Myöhemmin kauden aikana Chrysalis, Tirek ja Cozy Glow perustavat liittouman ja etsivät käsiinsä Grogarin taikuutta varastoivan kellon, jota käyttävät mestariaan vastaan. Grogar paljastuu naamioituneeksi Discordiksi, joka esitti Grogaria opettaakseen pahiskolmikolle yhteistyön merkityksestä ja luodakseen heistä Twilightille uhan siltä varalta, että tämä voi toteuttaa prinsessan velvollisuuksiaan. Kolmikko onnistuu varastamaan Discordin kaaostaikuuden, jonka he jakavat toistensa kanssa ja uhkaavat valloittaa Equestrian. Mutta heidät kuitenkin voitetaan ja heidät muutetaan kiveiksi, jotta he eivät ole enää uhaksi Equestrialle.
Viimeisessä jaksossa on kulunut 20 vuotta. Twilight on kruunattu Equestrian prinsessaksi ja hän hallitsee valtakuntaa ystäviensä avustamana. Twilightin oppilas Luster Dawn ei ole vakuuttunut ystävyyden tärkeydestä, mutta muuttaa lopulta mielensä ja hänet lähetetään Twilightin tavoin Ponyvilleen oppimaan ystävyydestä. Lopuksi Twilight näytetään ystäviensä ympäröimänä katsomassa Lusterin perään auringonlaskua vasten ja sarjan alussa nähty kirja sulkeutuu viimeisen tarinan päättymässä.
Hahmot ja keskeiset tapahtumapaikat
Sarjalla on kuusi ponia päähenkilöinä. Heidän joukossaan on yksi alicorn (ennen yksisarvinen, Twilight Sparkle), yksi yksisarvinen (Rarity), kaksi pegasosta (Rainbow Dash, Fluttershy) sekä kaksi maaponia (Applejack, Pinkie Pie). Tärkein tapahtuma paikka on Equestria eli maa, jossa sarjan hahmot asuvat. Pääartikkelissa esitellään sarjassa esiintyvät hahmot, keskeiset tapahtumapaikat sekä sarjalle ominaista sanastoa.
Fanikunta
Alun perin 4chanista liikkeelle lähtenyt sarjan kohderyhmän ulkopuolella olevien fanitus levisi internetissä ja sarjasta tuli yhä tunnetumpi. Sarja onkin saavuttanut kulttisuosion. Merkittävä osa sarjan faneista on kohderyhmän ulkopuolelta olevia 12–35-vuotiaita poikia ja miehiä. Tällaisista kohderyhmän ulkopuolelta olevista fanista käytetään englanninkielistä termiä brony, joka tulee sanoista brother ja pony. Sarjan naispuolisista faneista on käytetty termiä pegasister, joka on yhdistelmä englannin kielen sanoista pegasus (suom. pegasos) ja sister, mutta toisinaan myös naispuoliset fanit kutsuvat itseään bronyiksi. Brony-termi kattaa siis laajassa merkityksessään kaikki varsinaisen kohderyhmän ulkopuolelta olevat fanit ja kapeassa merkityksessään vain kohderyhmän ulkopuolelta olevat miespuoliset fanit.
Yhdysvaltain Baltimoressa järjestetään vuosittain Bronycon, joka kerää sarjan faneja tapahtumaan.
My Little Pony: Elokuva
Elokuvan kotivideojulkaisu on listattu Ystävyyden taikaa -julkaisujen joukossa, koska elokuva on osa Ystävyyden taikaa -sarjaa ja sarjan kahdeksas kausi on suoraa jatkoa elokuvalle.
August Johan Frosterus
August Johan Frosterus (28. lokakuuta 1831 Karunki – 5. maaliskuuta 1882 Helsinki) oli suomalainen pappi ja valtiopäivämies.
Frosteruksen vanhemmat olivat varapastori Gustaf Alrik Frosterus ja Susanna Fredriksdotter Carlenius ja puoliso vuodesta 1860 Sofia Forbus. Frosterus tuli ylioppilaaksi 1854 ja suoritti teologian erotutkinnon ja vihittiin papiksi 1857. Pastoraalitutkinnon Frosterus suoritti 1861. Hän oli Raahen ja Saloisten kirkkoherran apulainen ja virka- ja armovuoden saarnaaja vuodesta 1858, Paltamon kappalaisen apulainen vuodesta 1860, Kalajoen kirkkoherran viran virkavuoden saarnaaja ja Oulaisten välivuoden saarnaaja 1866, Limingan kappalainen 1867, Oulun lääninvankilan saarnaaja vuodesta 1868 ja Raahen kappalainen vuodesta 1870. Frosterus toimi kirkkoherrana Sievissä 1874–1879 ja Piippolassa vuodesta 1879. Hän oli pappissäädyn edustaja valtiopäivillä 1882.
Wolfgang Schattling
Wolfgang Schattling (s. 29. tammikuuta 1951) on saksalainen tiedottaja. Hän toimi Mercedes-Benzin moottoriurheiluosaston tiedottajana vuosina 1990–2016. Schattling ilmoitti jäävänsä eläkkeelle ja päättävänsä 25 vuotta kestäneen uransa Mercedes-Benzin Motorsportin johdossa 31. tammikuuta 2016.
Nostakaa Titanic! (elokuva)
Nostakaa Titanic! on vuonna 1980 ensi-iltansa saanut yhdysvaltalainen seikkailuelokuva, joka perustuu Clive Cusslerin samannimiseen teokseen. Elokuvassa Titanic-nimistä laivaa yritetään nostaa merestä neljän kilometrin syvyydestä, koska sen lastina on sotateollisuuden tarvitsemaa ”bysaniumia”. Nostamiseen tulee kuitenkin ongelmia.
Elokuva ei menestynyt taloudellisesti. On sanottu, että olisi tullut halvemmaksi laskea Atlantin pintaa kuin ”nostaa Titanic” – elokuvan teko maksoi lähes 40 miljoonaa dollaria, mutta tuotti loppujen lopuksi vain runsaat 7 miljoonaa lipputuloina. Osasyynä tähän on pidetty huonosti suoritettua roolijakoa sekä selkeitä virheitä. Visuaalisesti elokuva ei ollut yleisöä kiinnostava. Myös Cussler itse piti elokuvaa "kauheana alusta loppuun".
Japanin luterilainen kirkko
Japanin luterilainen kirkko on Japanissa toimiva kirkko, johon kuuluu 33 seurakuntaa. Kirkon juuret juontavat Missouri-synodin 1940-luvulla aloittamaan lähetystyöhön. Kirkko kuuluu Kansainväliseen luterilaiseen neuvostoon.
Nostakaa Titanic! (elokuva)
Juonipoikkeamat
Elokuvan juoni seuraa varsin orjallisesti kirjan juonta, muutamilla pienillä eroilla. Nämä erot rajoittuvat lähinnä kuvitteellisten paikkojen nimiin. Elokuvan loppuratkaisussa bysanium löytyy Southbyn hautausmaalta, minne se myös jätetään.
Arvioita
Video-oppaassa vuodelta 1994 Nostakaa Titanic saa kaksi tähteä viidestä, mikä vastaa sanallista arviota ”keskinkertainen”.
Kírfi
Kírfi on vuori ja vuorijono Keski-Kreikassa. Sen suurin korkeus on 1 560 metriä.
Kírfi sijaitsee Parnassós- ja Elikónas-vuorten välissä Boiotian ja Fokiin alueyksiköiden alueella. Vuoren korkeimman huipun nimi on Xirovoúni (Ξηροβούνι). Muut korkeimmat huiput ovat Neraïdolákkoma eli Ánthimos (Νεραϊδολάκκωμα/Άνθιμος, 1 280 m) ja Kóchran (Κόχραν, 850 m). Parnassóksesta Kírfin erottaa Pleístosjoen laakso ja Elikónaksesta Dístomon tasanko.
thumb|none|500px|Kírfin huiput Delfoin arkeologiselta alueelta nähtynä.
Ahvenlammi (Ylöjärvi, Poikelus)
Maantietoa
Lammen pinta-ala on 2,4 hehtaaria ja se on 350 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 750 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Jakaman–Kuusjärven alueeseen (35.341) se kuuluu. Lammen vedenpinnan korkeus on 146,1 metriä mpy.
Tugendbund
Tugendbund (saksaa, suom. 'hyveliitto') oli saksalainen siveellis-tieteellinen yhdistys, jonka perusti Königsbergissä 1808 joukko upseereja, virkamiehiä ja oppineita. Sen tarkoituksena oli kohottaa henkisesti vuosien 1806–1807 kansallisen onnettomuuden lannistamia mieliä, herättää kansassa isänmaanrakkautta ja muita hyviä ominaisuuksia. Tarkoituksena oli valmistautua vastaiseen vapaustaisteluun Napoleonia vastaan. Se herätti kuitenkin pian Napoleonin epäluuloja, ja joulukuussa 1809 se hajotettiin, ennen kuin se vielä oli ehtinyt saavuttaa käytännön tuloksia.
Night on Earth (Dawn of Relicin albumi)
Night on Earth on suomalaisen black/dark metal -yhtyeen Dawn of Relicin kolmas studioalbumi. Se julkaistiin vuonna 2005 levymerkillä Season of Mist.
Kiinan evankelis-luterilainen kirkko
Kiinan evankelis-luterilainen kirkko on Taiwanissa toimiva, Kansainväliseen luterilaiseen neuvostoon kuuluva luterilainen kirkko. Kirkkoon kuuluu 20 seurakuntaa.
Menoíkio
Menoíkio on vuori Makedoniassa Pohjois-Kreikassa. Sen korkeus on 1 963 metriä.
thumb|left|240px|Menoíkio-vuori. Menoíkio-vuori sijaitsee Dráman ja Sérresin alueyksiköiden alueella. Vuoren korkeimman huipun nimi on Mavromáta (Μαυρομάτα). Toiseksi korkein huippu on Thamnotópi (Θαμνοτόπι, 1 952m).
Hankalan Pikkulammi
Hankalan Pikkulammi tai myös Hankalan-Pikkulammi on Pirkanmaalla Ylöjärvellä Poikeluksen kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 5,0 hehtaaria ja se on 500 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Lammen vedenpinnan korkeus on 108,1 metriä mpy.
Vuorijärvi (Ylöjärvi, Poikelus)
Vuorijärvi on Pirkanmaalla Ylöjärvellä Poikeluksen kylän lähellä sijaitseva järvi, joka kuuluu Kokemäenjoen vesistöön.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Jakaman–Kuusjärven alueeseen (35.341) se kuuluu. Järven vedenpinnan korkeus on 140,9 metriä mpy.
Mihail Simonov
Mihail Petrovitš Simonov (19. lokakuuta 1929 Donin Rostov, Neuvostoliitto – 4. maaliskuuta 2011 Venäjä) oli venäläinen lentokonesuunnittelija, joka suunnitteli Suhoi Su-27 -hävittäjä-pommittajan, joka oli Neuvostoliiton vastaus Yhdysvaltojen F-15 Eaglelle. Neuvostoliiton hajoamisen jälkeen Simonov koordinoi 1991 koneen myyntiä ulkovalloille, jotta maa saisi kaivattua kovaa valuuttaa. Ansioistaan hän sai arvonimen Venäjän federaation sankari 1999.
Simonovista tuli lentokoneinsinööri 1950-luvulla, ja hän meni Suhoin palvelukseen 1970 apulaispääsuunnittelijaksi. Suhoin-aikanaan hän johti Suhoi Su-24 -pommikoneen ja Suhoi Su-25 -maataistelukoneen sekä Su-27:n kehittämistä. Hän oli Neuvostoliiton lentokoneteollisuuden varaministeri vuosina 1979–1983.
Marijana Mišković
Marijana Mišković-Hasanbegović (s. 8. heinäkuuta 1982 Split) on kroatialainen judon EM-mitalisti. Hän edustaa splitläistä AJK Student -seuraa, ja on pituudeltaan 166 cm. Hän kilpailee 63 kg:n painoluokassa.
Mišković sijoittui 63-kiloisissa seitsemänneksi Lissabonin EM-kilpailuissa 2008. Seuraavana vuonna hän saavutti EM-pronssia Tbilisissä. Hän sijoittui jaetulle yhdeksännelle sijalle Lontoon olympialaisissa 2012 ja voitti kultaa Mersinin Välimeren kilpailuissa 2013. Astanan MM-kilpailuissa 2015 hän oli seitsemäs. Hän saavutti Varsovan EM-kilpailuissa 2017 pronssia joukkuekilpailussa.
Mišković on saavuttanut IJF World Tour -kilpailuissa kaksi kakkossijaa ja neljä kolmossijaa. Maailmancupeista / Continental open -kilpailuista hänellä on viisi voittoa, kaksi kakkossijaa ja yksi kolmossija. Hän on voittanut aikuisten sarjassa seitsemän Kroatian-mestaruutta.
Paholainen on nainen
Paholainen on nainen (The Devil Is a Woman) on Josef von Sternbergin ohjaama ja kuvaama romanttinen elokuva vuodelta 1935. Se on sovitettu Pierre Louÿs’n vuonna 1898 julkaistusta romaanista La Femme et le pantin. Elokuva pohjautuu John Dos Passosin käsikirjoitukseen ja pääroolissa esiintyy Marlene Dietrich. Muissa rooleissa ovat Lionel Atwill, Edward Everett Horton, Alison Skipworth, Cesar Romero, Luisa Espinal ja Don Alvarado.
Näyttelijät
Lähde:
Xiphioidei
Xiphioidei on ahvenkalojen (Perciformes) lahkoon kuuluva kalojen alalahko.
Hankalan Isolammi
Hankalan Isolammi tai myös Hankalan-Isolammi on Pirkanmaalla Ylöjärvellä Poikeluksen kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 9,2 hehtaaria ja se on 450 metriä pitkä ja 300 metriä leveä. Lammella ei ole kartan mukaan saaria. Sen rantaviivan pituus on 1,4 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Lammen vedenpinnan korkeus on 108,1 metriä mpy.
Amazon (vuoden 1990 elokuva)
Amazon on vuonna 1990 ensi-iltansa saanut Mika Kaurismäen ohjaama suomalais-yhdysvaltalainen draamaelokuva. Kaurismäki käsikirjoitti elokuvan Richard Reitlingerin kanssa. Elokuva kuvattiin Suomessa, Brasiliassa, Ranskassa ja Yhdysvalloissa. Elokuvan äänisuunnittelija Jouko Lumme sai parhaan äänisuunnittelun Jussi-palkinnon elokuvasta.
Juoni
Leskeksi jäänyt suomalainen liikemies Kari vie kaksi teini-ikäistä tytärtään kanssaan Brasiliaan. Pilotti esittelee heille ajatuksen kullankaivusta sademetsässä, mutta kaunis ja koulutettu paikallinen nainen varoitti häntä siitä mahdollisesti aiheutuvista seurauksista sademetsälle.
Vastaanotto
Helsingin Sanomien ensi-iltakriitikko Helena Ylänen sanoi Amazonia kauniisti kuvatuksi, mutta tarinaltaan ohueksi ja yllätyksettömäksi. Hänestä sen rytmi on hidas ja henkilöhahmot jäävät ylimalkaisiksi ja keskinäisiltä suhteiltaan elokuvakerronnan mielessä sovinnaisiksi.
S/S Louhi
S/S Louhi oli suomalainen sisävesimatkustajalaiva, joka kaatui ja upposi Suvasveden Enonlahdessa 15. toukokuuta 1934, jolloin 34 (eräiden lähteiden mukaan 33) laivan matkustajaa menehtyi. Tämä on pahin Saimaan alueella tapahtunut laivaonnettomuus.
Suvasveden Höyrylaiva Oy:n ja vuodesta 1933 Höyrylaiva Oy Louhen omistama S/S Louhi aloitti säännöllisen vuoroliikenteen vuonna 1929 Kuopiosta Leppävirran Näädänmaahan. Alus lähti 15. toukokuuta 1934 Kuopiosta mukanaan 70-80 matkustajaa ja noin 8 000 kiloa lastia. Lastiin kuului jauho-, siemenvilja- suola- ja lannoitesäkkejä sekä kappaletavaraa. Koska laivassa ei ollut varsinaista lastiruumaa, tämä lasti oli sijoitettu laivan etu-, väli- ja takakansille. Laivan päällikkönä oli ensi kertaa reitillä ajanut August Ovaskainen ja perämiehenä kokenut Sikstus Flick. Laiva saapui Vehmersalmen ja Leppävirran rajalla olevaan Enonlahteen, ja poikettuaan Harjulan laiturissa se jatkoi matkaa Paksulan laituriin. Kun laivaa käännettiin kapeassa lahdessa, se kallistui vasemmalle kyljelleen ja upposi muutamassa minuutissa. Kaatuminen tapahtui lähellä rantaa, jossa oli laivaa odottavia ihmisiä, joten pelastustyöt käynnistyivät heti. Laivan miehistö ja kannella olleet matkustajat saatiin pelastettua vedestä, mutta hyteissä ja laivan alakerrassa olleet matkustajat jäivät uponneeseen alukseen.
Louhi oli kapea ja korkea laiva, ja se oli jo Kuopiosta lähdettäessä kallistunut niin, että perämies pyysi matkustajia siirtymään aluksen toiselle laidalle kallistuman oikaisemiseksi. Aluksen pohjalastia oli edellisenä vuonna vähennetty, jolloin sen vakavuus oli kärsinyt. Kaatumisen aiheutti liian suurella nopeudella tehty jyrkkä käännös, ja siihen saattoi vielä myötävaikuttaa kansilastin siirtyminen. Sää oli sen sijaan tapahtumahetkellä tyyni.
Alus nostettiin ylös ja vietiin korjattavaksi Savonlinnan Lypsyniemen konepajalle. Se aloitti liikennöinnin uudestaan saman vuoden syksyllä mutta ajoi tällöin vielä karille Vehmersalmen edustalla. Omistajayhtiö jatkoi kuitenkin vielä liikennöintiä entisellä reitillä kolmen vuoden ajan. Liikennöinti oli kaikesta huolimatta tappiollista, ja lopulta syksyllä 1937 päätettiin laivayhtiö lopettaa ja asettaa Louhi myyntiin. Keväällä 1938 Louhi myytiin Kuopiossa pidetyssä huutokaupassa Ferdi Tuomaiselle ja Otto Tiihoselle. Laiva nimeksi tuli Suvasvesi, ja se jatkoi liikennöintiä Kuopio-Näädänmaa reitillä vielä kesäkaudella 1938 ja 1939. Syksyllä laiva siirrettiin Saimaan kanavan kautta Suomenlahden rannikolle.
Kuopion kihlakunnanoikeus tuomitsi 5. helmikuuta 1935 Louhen päällikön August Ovaskaisen kuolemantuottamuksesta ja laivan uppoamisesta 5 kuukaudeksi vankeuteen ja perämies Sikstus V. Flinkin samoista syistä 3 kuukaudeksi ehdolliseen vankeuteen. Kuopion piirin merikelpoisuuden tarkastaja Samuli Savolainen tuomittiin 3 000 markan sakkoihin. Vastaajat joutuivat myös maksamaan korvauksia laivan nostosta sekä hautaus- ja oikeudenkäyntikuluja uhrien omaisille. Viipurin hovioikeus korotti elokuussa 1935 Ovaskaisen tuomion 10 kuukaudeksi ja Flinkin sekä Savolaisen tuomion 6 kuukaudeksi vankeutta.
Useat Louhen onnettomuuden uhrit on haudattu Leppävirran vanhalle hautausmaalle, ja siellä on myös vuonna 1964 paljastettu Tauno Gröndahlin veistämä haaksirikon uhrien muistomerkki. Vehmersalmen hautausmaalla on Louhen vehmersalmelaisten uhrien yhteishauta. Enonlahden Osuusliikkeen rannasta, muutaman sadan metrin päästä hukkumispaikasta löytyy opettajapari Eero ja Seija Äijön suunnittelema muistomerkki, joka paljastettiin 22.8.1965. P. J. Tynkkynen teki onnettomuudesta Louhen tuho -nimisen arkkiveisun.
Bubba Sparxxx
Warren Anderson Mathis (s. 6. maaliskuuta 1977), taiteilijanimeltään Bubba Sparxxx, on yhdysvaltalainen rap-artisti. Hänen tunnetuimpia kappaleitaan ovat ”Ugly”, ”Deliverance” sekä Ying Yang Twinsin kanssa tehty ”Ms. New Booty”.
Mathis on varttui LaGrange-nimisessä pikkukaupungissa Georgian osavaltiossa. Bubba Sparxxxin debyyttialbumi Dark Days, Bright Lights julkaistiin Yhdysvalloissa 18. syyskuuta 2001. Levyä oli tuottamassa Timbaland.
Lamminlammi (Ylöjärvi, Poikelus)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Lammen vedenpinnan korkeus on 125 metriä mpy.
Glory (potkunyrkkeily)
Glory on kansainvälinen potkunyrkkeilyorganisaatio. Glory perustettiin 2012 ja sen pääkonttori on Singaporessa.
Historia
K-1 oli taloudellissa vaikeuksissa vuonna 2011, jolloin ranskalainen sijoittaja Pierre Andurand, Total Sports Asian toimitusjohtaja Marcus Luer ja Nectar Capitalin Scott Rudmann yrittivät ostaa K-1-brändin. K-1 myytiin kuitenkin toiselle taholle (Emcom Entertainment Inc.). Andurand ja muut sijoittajat päätyivät perustamaan uuden potkunyrkkeilyorganisaation, jonka nimeksi valittiin Glory.
Medianäkyvyys
Glory ja SPIKE TV solmivat monivuotisen tv-sopimuksen 22. kesäkuuta 2013, sopimus kesti vuoden 2015 loppuun. Glory-tapahtumat televisioitiin ESPN-kanavilla Yhdysvalloissa 2016–2018.
Boleslav Jablonský
Karl Eugen Tupý, kirjailijanimi Boleslav Jablonský, (1813–1881) oli tšekkiläinen runoilija. Hän tuli suosituksi heti ensimmäisillä kokoelmillaan Pisně milosti ja Moudrost otcovska. Hän oli aikanaan suosittu lyyristen, varsinkin rakkausrunojen sepittäjä. Hänen viisiosaiset kootut runonsa Básně ilmestyi 1872.
Tupý vihittiin papiksi 1841. Hän toimi luostarin apottina vuodesta 1947 Krakausissa sekä kansakouluntarkastajana ja varadekaanina.
Knut Gustaf Victor Furuhjelm
Knut Gustaf Victor (Viktor) Furuhjelm (5. elokuuta 1862 Helsinki – 31. tammikuuta 1928 Urjala) oli suomalainen tuomari ja valtiopäivämies.
Panaitolikó
Panaitolikó (myös Panetolikó) on vuorijono Píndos-vuoriston eteläosassa läntisessä Manner-Kreikassa. Sen suurin korkeus on 1 924 metriä.
Panaitolikó sijaitsee Länsi-Kreikkaan kuuluvan Aitolia-Akarnanian alueyksikön sekä Keski-Kreikkaan kuuluvan Evrytanían alueyksikön alueella linnuntietä noin 16 kilometriä itäkoilliseen Agrínion kaupungista. Vuoren korkeimman huipun nimi on Katelános. Muita huippuja ovat muun muassa Kyrá-Vgéna (Κυρά-Βγένα), Kóka (Κόκα), Koútoupas (Κούτουπας), Tsóka (Τσόκα), Krimnítsa (Κρημνίτσα) ja Arapokéfala (Αραποκέφαλα).
Agrínion kunnan Panaitolikón kunnallisyksikkö, entinen itsenäinen kunta, on saanut nimensä vuoresta.
thumb|none|400px|Panaitolikó-vuoret.
Nykyaikainen Pompadour
Nykyaikainen Pompadour (myös Nykyajan Pompadour; ) on Clarence Brownin ohjaama ja tuottama yhdysvaltalainen historiallinen draamaelokuva vuodelta 1936. Draaman pääosissa ovat Joan Crawford, Robert Taylor, Lionel Barrymore ja Franchot Tone. Elokuva sijoittuu vuoden 1823 Washingtoniin, missä Yhdysvaltain presidentti Andrew Jacksonin ystävyys majatalon isännän tyttären kanssa tuo hankaluuksia heille molemmille.
Nykyaikainen Pompadour -elokuvan käsikirjoituksen olivat laatineet Stephen Morehouse Avery ja Ainsworth Morgan Samuel Hopkins Adamsin romaanin pohjalta. Metro-Goldwyn-Mayer toimi elokuvan tuotantoyhtiönä ja jakelijana. Ohjaaja Brown ja Joseph L. Mankiewicz toimivat elokuvan tuottajina.
Tuotanto
Margaret "Peggy" O’Neal Eatonin rooliin alun perin kaavailtiin Jean Harlowta. Vuonna 1934 Katharine Hepburnia harkittiin myös elokuvan pääosaan, kun elokuvan tekemistä suunniteltiin RKO Radio Picturesilla. MGM kuitenkin osti elokuvan oikeudet itselleen vuonna 1935. Margaret "Peggy" O’Neal Eatonin rooli meni loppujen lopuksi Joan Crawfordille.
Nykyaikaisen Pompadourin tuotanto alkoi 27. huhtikuuta 1936 ja päättyi kesäkuussa. Nykyaikainen Pompadour kuvattiin MGM:n studioilla Kalifornian Culver Cityssä 1 119 000 dollarin budjetilla.
Elokuva on ensimmäinen, jonka Joan Crawford ja Franchot Tone tekivät yhdessä avioliittonsa aikana. He olivat menneet naimisiin vuonna 1935.
Julkaisu ja vastaanotto
Nykyaikainen Pompadour oli yksi Crawfordin taloudellisesti menestyneimmistä elokuvista MGM:llä. Elokuva oli myös Crawfordin kallein. Elokuva tuotti Yhdysvalloissa 1 458 000 dollaria ja ulkomailla 651 000 dollaria. Yhteensä Nykyaikainen Pompadour tuotti 2 019 000 dollaria. Elokuva sai lisäksi hyvän vastaanoton kriitikoilta.
Vuonna 1937 Beulah Bondi sai roolisuorituksestaan Oscar-ehdokkuuden parhaasta naissivuosasta ja George J. Folsey sai Oscar-ehdokkuuden parhaasta kuvauksesta.
Nykyaikainen Pompadour julkaistiin DVD:lle 15. kesäkuuta vuonna 2010.
Tena Šikić
Šikić saavutti alle 20-vuotiaiden MM-kilpailuissa pronssia joukkuekilpailussa 2013. Hän voitti saman ikäluokan joukkuekilpailun Euroopan-mestaruuden 2014. Hän saavutti alle 23-vuotiaiden EM-hopeaa 52 kg:n painoluokassa 2015. Hän sai joukkuekilpailussa pronssia Varsovan EM-kilpailuissa 2017.
Šikić on sijoittunut IJF World Tour -kilpailuissa kolme kertaa kolmanneksi sekä maailmancupeissa / Continental open -kilpailuissa kahdesti kolmanneksi. Hän on voittanut aikuisten sarjassa viisi Kroatian-mestaruutta. .
Musta kissa (elokuva)
Musta kissa (The Black Cat) on vuoden 1934 kauhuelokuva, josta tuli vuoden suurin kassamenestys studiolleen Universal Picturesille. Se oli ensimmäinen kahdeksasta elokuvasta, joka toi yhteen näyttelijät Béla Lugosin ja Boris Karloffin — näistä elokuvista kuusi tuotti Universal. Elokuvan ohjasi Edgar G. Ulmer ja käsikirjoitti Peter Ruric, joka tunnetaan paremmin kioskikirjailija "Paul Cainina". Heinz Eric Roemheldin säveltämä klassisen musiikin ääniraita oli ajalleen epätavallinen, sillä se soi lähes tauotta taustalla koko elokuvan ajan.
Kai Jaakkola
Kai Jaakkola on suomalainen metallimusiikin laulaja, joka on vuodesta 2007 toiminut deathrash -yhtyeen Deathchainin laulajana.
Ennen liittymistään Deathchainiin Jaakkola oli ollut perustamassa death metal -yhtye Deathboundia vuonna 2000. Hän toimi myös ruotsalaisen The Duskfallin laulajana.
Jaakkola liittyi Deathchainiin yhtyeen erotettua edellisen laulajansa, Rottenin, alkuvuodesta 2007. Jaakkola oli ollut ennestään yhtyeen fani sen perustamisesta alkaen sekä toiminut sen promoottorina.
Oraslampi
Oraslampi on Pirkanmaalla Ylöjärvellä Poikeluksen kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 3,4 hehtaaria ja se on 300 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 900 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Lammen vedenpinnan korkeus on 132,3 metriä mpy.
Barbara Matić
Barbara Matić (s. 3. joulukuuta 1994 Split) on kroatialainen judon maailmanmestari ja EM-mitalisti. Hän edustaa splitläistä JK Pujanke -seuraa, ja on pituudeltaan 171 cm. Hän on kilpaillut 70 kg:n painoluokassa vuodesta 2011 lähtien.
Matić sijoittui viidenneksi Budapestin EM-kilpailuissa 2013. Hän voitti samana vuonna alle 20-vuotiaiden Euroopan- ja maailmanmestaruuden 70-kiloisissa sekä sai pronssia saman ikäluokan MM-joukkuekilpailussa. Hän saavutti vuonna 2014 pronssia Montpellier'n EM-kilpailuissa ja sijoittui viidenneksi Tšeljabinskin MM-kilpailuissa. Alle 20-vuotiaiden EM-kilpailuissa hän saavutti kultaa joukkuekilpailussa ja hopeaa 70-kiloisissa. Hän voitti samana vuonna ikäluokan maailmanmestaruuden 70 kg:n sarjassa.
Matić karsiutui Rio de Janeiron olympialaisissa 2016 ensimmäisen ottelun jälkeen. Hän saavutti Varsovan EM-kilpailuissa 2017 pronssia sekä 70-kiloisissa että joukkuekilpailussa. Tel Avivin EM-kilpailuissa 2018 hän sijoittui viidenneksi. Hän sai pronssia Minskin Euroopan kisoissa 2019. Hän voitti 70-kiloisten maailmanmestaruuden Budapestissa 2021 kukistettuaan loppuottelussa japanilaisen Yoko Onon. Samana vuonna järjestetyissä Tokion olympialaisissa hän sijoittui viidenneksi.
Matić voitti 70 kg:n painoluokan maailmanmestaruuden toistamiseen Taškentissa 2022 kukistettuaan loppuottelussa maannaisensa Lara Cvjetkon. Hän sai MM-pronssia Dohassa 2023
Matić on saavuttanut IJF World Tour -kilpailuissa viisi turnausvoittoa, kakdeksan kakkossijaa ja kymmenen kolmossijaa. Maailmancupeista / Continental open -kilpailuista hänellä on yksi kolmossija. Hän on voittanut aikuisten sarjassa kolme Kroatian-mestaruutta.
Panachaïkó
Panachaïkó eli Vodiás (Βοδιάς) on vuorijono Akhaiassa Peloponnesoksen niemimaan pohjoisosassa Kreikassa. Sen suurin korkeus on 1 928 metriä.
thumb|left|240px|Panachaïkó-vuoret ilmasta nähtynä. Panachaïkó-vuoret sijaitsevat linnuntietä noin 14 kilometriä itäkaakkoon Patraksen kaupungista. Geologisesti vuorijono on Manner-Kreikan Píndos-vuoriston jatke Peloponnesoksella. Vuoren korkein huippu on nimeltään Pýrgos tou Palavoú (Πύργος του Παλαβού). Muut korkeimmat huiput ovat Vodiás (Βοδιάς, 1 836 m), Vounó tou Giórgi (Βουνό του Γιώργη, 1 804 m), Bármpas (Μπάρμπας, 1 613 m) ja Kraniá (Κρανιά, 1 304 m). Vuoristossa on lukuisia ylätasankoja, kuten Prasoúdi eli Ómorfi Lákka (Πρασούδι/Όμορφη Λάκκα), Ovryókampos (Οβρυόκαμπος), Rakíta (Ρακίτα) ja Loumpítsa (Λουμπίστα).
Vuorijonon pohjoisosassa on nykyisin suuri tuulipuisto.
Väinö Lätti
Väinö Verneri Lätti (17. elokuuta 1919 Jaakkima – 22. tammikuuta 2012 Kuopio) oli suomalainen kuvanveistäjä.
Lätin vanhemmat olivat Vilho Lätti ja Maria Yllö. Lätti opiskeli kulta- ja hopeasepän oppiin Viipurissa 1935–1937, teknillisen koulun hän kävi 1945-1946 ja opettajaopiston 1961-1962. Lätti toimi ensin kulta- ja hopeaseppänä 15 vuotta ja sitten ammattikoulun opettajana vuoteen 1975, jonka jälkeen hän on toiminut vapaana taiteilijana.
Taiteellinen tuotanto
Kuvanveistäjänä maineeseen nousseen taiteilijan debyytti oli Kuopiossa vuonna 1970. Hän teki myös muutamia maalauksia 1970-luvulla. Lätin veistos Tiedon säilä (1997) on Moskovan kansainvälisen oikeuden ja talouden instituutissa Venäjällä. Lätin teosten materiaaleina ovat olleet ruostumaton teräs, pronssi, hopea ja kivi. Tyylillisesti teokset edustavat puoliabstraktia, pelkistettyä ja ajatonta muotokieltä.
Julkisia teoksia
Lätin julkisia teoksia ovat muun muassa:
Cambrain kaksoishäät
Cambrain kaksoishäät huhtikuussa 1385 olivat Cambrain kaupungissa kahdeksan päivää kestänyt hääjuhlatapahtuma, jossa Baijerin herttuan Albrekt I:n tytär avioitui Burgundin herttuan Filip Rohkean pojan kanssa ja Filipin tytär Albrektin pojan kanssa. Hääparit olivat (suluissa ikä):
Häävieraita oli paikalla, heidän joukossaan Ranskan kuningas Kaarle VI, Itävallan kruununprinssi Albrekt, Baijerin Ludvig Parrakas sekä kronikoitsija Jean Froissart, joka kirjasi tapahtumia muistiin. Kaksoishäät merkitsivät Baijerin Wittelsbach- ja Burgundin Valois-sukujen liittoa, joka näkyi käytännössä muun muassa vuonna 1408, kun nämä suvut kukistivat Liègen asukkaiden kapinan Othéen taistelussa.
Palkanlaskennan automatisointi
Palkanlaskennan automatisointi tarkoittaa yrityksen tai yhteisön palkanlaskennan järjestämistä niin, että työntekijöiden palkkojen laskemisesta vastaavan henkilön tai henkilöiden tekemä manuaalinen työ vähenee merkittävästi tai poistuu lähes kokonaan.
Palkanlaskennan automatisointiin käytetään tietokoneohjelmistoja. Usein palkanlaskennan ohjelmisto on integroitu yrityksen toiminnanohjausjärjestelmään, jonka avulla hallinnoidaan keskitetysti yrityksen tai yhteisön koko taloutta, palkanlaskennan lisäksi esimerkiksi asiakkuuksia, tuotantoa, henkilöstöresursseja, laskutusta ja kirjanpitoa.
Palkanlaskennan toimenpiteet
Palkanlaskenta muodostuu lukuisista eri vaiheista ja toimenpiteistä, joiden hoitaminen vaatii taloushallinnon ammattitaitoa, muun muassa työ- ja virkaehtosopimusten hallintaa, ja joista huolehtiminen on lain mukaan työnantajan velvollisuus.
Palkanlaskentaan kuuluvat seuraavat tehtävät:
Palkanlaskennan yhteydessä käsitellään tavallisesti myös työntekijöiden matkakulut ja -laskut.
Ohjelmistot ja moduulit
Koska nämä eri moduulit on toiminnanohjausjärjestelmissä mahdollista saada ”keskustelemaan” keskenään, järjestelmään johonkin osaan kerran tallennettu tieto on hyödynnettävissä ohjelmiston kaikissa moduuleissa. Esimerkiksi työvuoroseurannan tuntikirjaukset siirtyvät automaattisesti, ilman käsin tehtävää työtä, osioon, jonka avulla palkat lasketaan.
Hyödyt
The American Payroll Association (APA) arvioi, että automatisointi vähentää palkanlaskennan prosessista aiheutuvia kustannuksia jopa 80 prosenttia, mitä selittää virheiden väheneminen palkanmaksussa ja laskutuksessa.
Käyttöönotto ja ylläpito
Palkanlaskentaohjelmisto voi olla joko tietokoneelle kovalevylle asennettava tai selainpohjainen, internetissä käytettävä pilvipalvelu, jonka käyttöönotto ei vaadi asennuksia ja jonka ylläpidosta käyttäjän ei tarvitse huolehtia. Päivitykset – joita tarvitaan esimerkiksi, kun työehtosopimus tai  työaika muuttuvat – tekee ohjelmiston toimittaja suoraan internetsovellukseen. Myös tietoturvallisuus on ohjelmiston toimittajan vastuulla.
Käytön helppouden ja kustannustehokkuuden ansiosta pilvipalveluiden suosio on kasvamassa.
Pilvipalveluna toteutettavan palkanlaskennan ohjelmistoa käytetään verkossa selaimen avulla – aivan kuten mitä tahansa internetsivua, jolle kirjaudutaan.
David Neville
David Neville (s. 1. kesäkuuta 1984 Merrillville, Indiana) on yhdysvaltalainen pikajuoksija ja olympiavoittaja. Pekingin olympialaisissa 2008 Neville voitti pronssia miesten 400 metrin juoksussa ajalla 44,80 ja kultaa Yhdysvaltain 4 x 400 metrin viestijoukkueessa.
David Neville voitti Yhdysvaltain sisäratojen mestaruuden 400 metrillä vuonna 2008. IAAF:n yleisurheilufinaalissa 2009 hän sijoittui 400 metrillä kolmanneksi. Hänen ennätyksensä 200 metrillä on 20,39 (2004) ja 400 metrillä 44,61 (2008).
Mehikorvakasvit
Mehikorvakasvit (Zygophyllaceae) on kaksisirkkaisten kukkivien kasvien heimo. Heimoon kuuluu 22 sukua ja noin 285 lajia.
Kuvaus
Mehikorvakasvit voivat olla puu- tai ruohovartisia, monet heimon kasveista ovat kuivakkokasveja. Lehdet ovat yleensä vastakkaisesti, joillain lajeilla kierteisesti. Lehdet ovat yleensä hammaslaitaiset ja sormilehdykkäiset kahdella tai kolmella lehdykällä. Terälehtiä on yleensä viisi. Hedelmä vaihtelee sukujen välillä kodasta marjaan ja luumarjaan.
Levinneisyys ja ekologia
Mehikorvakasveja esiintyy kaikilla mantereilla, trooppisilla, subtrooppisilla ja lauhkeilla vyöhykkeillä, mutta ei yleensä kylmillä vyöhykkeillä. Useat heimon lajeista ovat joko suolaa sietäviä halofyyttejä, kuivuutta kestäviä kserofyyttejä, tai kumpaakin. Niitä esiintyykin paljon aavikoilla, pensasaroilla ja kausittain kuivissa metsissä.
Monet Lycaeninae-alaheimon perhostoukat käyttävät mehikorvakasveja ravinnokseen ja sääskiin kuuluvan Asphondylia-suvun edustajat ovat erikoistuneet hyödyntämään kreosoottipensaan (Larrea tridetata) eri osia. Eräiden lajien siementen levittäjinä toimivat muurahaiset.
Luokittelu
Mehikorvakasvien heimo jaetaan viiteen alaheimoon:
● Morkillioideae käsittää kolme sukua ja neljä lajia, jotka kasvavat Meksikossa Kalifornian niemimaalla.
● Tribuloideae-alaheimossa on kuusi sukua ja 63 laajalle levinnyttä lajia. Alaheimon suurimmat suvut ovat okarennokit (Tribulus, 25 lajia), Kallstroemia (17 lajia).
● Alaheimon Seetzenioideae ainoa laji (Seetzenia lanata) on pystykasvuinen ruoho, jonka kukat ovat teriöttömiä. Se kasvaa Etelä-Afrikassa ja Pohjois-Afrikasta Afganistaniin ulottuvalla alueella.
● Larreoideae koostuu seitsemästä suvusta ja 30 lajista, jotka ovat kotoisin Yhdysvaltain lounaisosasta, Meksikosta, Keski-Amerikasta ja Etelä-Amerikasta. Siihen kuuluu suurimpana kahdeksanlajinen verapuiden suku (Bulnesia).
● Viidennessä alaheimossa Zygophylloideae on neljä sukua ja 137 lajia, joiden kotiseutua ovat Vanhan maailman kuivat alueet, Yhdysvaltain lounaisosa ja Chile. Sen runsaslajisin suku on mehikorvat (Zygophyllum), joita on 100 lajia.
Suvut
Seuraavat suvut kuuluvat mehikorvakasveihin:
The School Nurse Files
The School Nurse Files on Netflixin esittämä eteläkorealainen draamasarja. Sen päärooleissa ovat Jung Yu-mi ja Nam Joo-hyuk.
Kuriositeettikabinetti
thumb|[[Frans Francken nuorempi|Frans Francken nuoremman teos Taide- ja kuriositeettikammio (1636).]] thumb|Saksalainen korallikokoelma 1700-luvun alkupuolelta. Kuriositeettikabinetit olivat harvinaisten, arvokkaiden, historiallisesti arvokkaiden tai epätavallisten esineiden kokoelmia. Ne syntyivät 1500-luvulla, ja ne olivat museoiden eräänlaisia edeltäjiä.
Kuriositeettikabinetin kerääjänä toimi useimmiten yksi ihminen, yleensä tieteilijä tai aatelinen. Kokoelman tarkoituksena oli joko tutkimus tai viihde. Museoiden tapaan kuriositeettikabinetin esineitä säilytettiin ja tulkittiin, mutta niiden merkitys erosi silti nykyaikaisten museoiden merkityksestä. Renessanssiajan kuriositeettikabinetit olivat yksityisiä kokoelmia, jotka kerättiin siinä uskomuksessa, että kaikki esineet linkittyivät jollain tavalla toisiinsa.
Coverkill
Coverkill on thrash metal -yhtye Overkillin cover-albumi, joka julkaistiin 26. lokakuuta 1999.
Kuriositeettikabinetti
Jotkut suurimmista ja merkittävimmistä kokoelmista ovat olleet museon perustana. Hans Sloane osti lontoolaisen apteekkarin James Petiverin kokoelman, josta tuli British Museumin kokoelman perusta. Pietari Suuri puolestaan hankki Albertus Seban ja Frederik Ruyschin kokoelman, joka on edelleen nähtävillä Pietarin Kunstkamera-museossa. John Tradescant vanhemman ja nuoremman kokoelma päätyi puolestaan Elias Ashmolelle, joka lahjoitti sen Oxfordin yliopistolle. Sen pohjalle perustettiin Ashmolean Museum.
Harva (saari)
Harva on Turun saaristoon kuuluva pieni saari Kakskerrassa. Saari on noin neljäsataa metriä pitkä ja sata metriä leveä ja sijaitsee Satavan Erikvallanniemen edustalla. Harvan omistaa Turun NMKY, joka pitää siellä leirikeskusta.
S/S Turisti
S/S Turisti oli suomalainen sisävesimatkustajalaiva, joka kallistui voimakkaassa sivutuulessa ja upposi 25. marraskuuta 1937 Ristiinassa Saimaan Louhivedellä. Onnettomuudessa hukkui 11 henkilöä. Toisen lähteen mukaan onnettomuudessa hukkui 12 henkilöä ja lisäksi yksi pelastunut kuoli saamansa keuhkokuumeeseen. S/S Turistin kaatuminen oli Suomen kolmanneksi pahin sisävesilaivaonnettomuus.
Turisti nostettiin ylös 7. – 8. joulukuuta 1937 jolloin hylystä löydettiin kuuden onnettomuudessa kuolleen ruumiit. Laivassa todettiin onnettomuuden sattuessa olleen riittävä pohjalasti ja ohjaislaitteiden olleen kunnossa. Pinnalle saatu laiva hinattiin talvehtimaan läheiseen Hauskan laituriin.
Myöhemmin pidetyssä oikeudenkäynnissä laivan päällikkö Eino Reponen, perämies Antti Karkia ja Mikkelin satamamestari Heikki Loikkanen tuomittiin kuolemantuottamuksesta ja tuottamuksella aiheutetusta laivan uppoamisesta vankeustuomiohin ja korvauksiin. Korkein oikeus vapautti kuitenkin Loikkasen rangaistuksesta ja korvausvaatimuksista marraskuussa 1939, muiden tuomiot säilyivät ennallaan. S/S Turisti nostettiin ylös ja telakoitiin kesällä 1938 lähellä sijainneella Hauskan rannan laakakalliolle. Laivaa ei kuitenkaan saatu korjattua, vaan se romutettiin Hauskan rannassa ennen sotia.
Junkkerit
Junkkerit (Юнкера, Junkera) on Aleksandr Kuprinin vuonna 1932 ilmestynyt romaani. Teos ilmestyi alkujaan ranskalaisessa emigranttilehdessä vuonna 1928.
Teos on osin omaelämäkerrallinen vanhan miehen muistelo, jossa nuori Aleksei Aleksandrovitš lähtee kadettikouluun. Teos ei osoittele epäkohtia, mutta kertomuksesta lukija saa kuvan ankarasta ja rutiininomaisesta elämästä ja se ilmentää Kuprinin sodanvastaisuutta. Suomennoksessa on suomentaja Mika Rassin esipuhe, jossa hän luonnehtii teosta "kiinnostavan modernistiseksi".
Vähä Latojärvi
Vähä Latojärvi on Pirkanmaalla Ylöjärvellä Poikeluksen kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 4,3 hehtaaria ja se on 400 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 900 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Järven vedenpinnan korkeus on 132,3 metriä mpy.
Aparan
pienoiskuva|Aparanin paikkoja. Kuva on vuodelta 2017. Aparan (arm. Ապարան) on kaupunki Armeniassa Aragatsotnin maakunnassa. Se sijaitsee noin 50 kilometrin päässä Armenian pääkaupunki Jerevanista.
Latojärvi (Ylöjärvi)
Latojärvi on Pirkanmaalla Ylöjärvellä Poikeluksen kylän lähellä sijaitseva järvi, joka kuuluu Kokemäenjoen vesistöön.